
SANDHEDENS  MAGT 

-af  William   George   Jordan. 


Sandheden  er  hver  stor  Karakters  Grundklippe.  Den  er 
den  ældste  af  alle  Dyder.  Den  var  før  Mennesket;  den  eks- 
isterede, førend  der  var  Mennesker  til  at  forstaa  eller  modtage 
den.  Den  er  uforanderlig.  Lov  er  Naturens  evige  Sandhed 
-  Harmonien,  som  altid  frembringer  samme  Resultater 
under  samme  Forhold.  ,Der  findes  ikke  noget  saadant  for 
en  Person  som  teoretisk  Sandhed;  en  stor  Sandhed,  som 
ikke  ganske  optages  af  hele  vort  Sind  og  Liv  og  ikke 
bliver  en  uadskillelig  Del  deraf,  er  ikke  en  virkelig  Sand- 
hed for  os.  Hvis  vi  kender  Sandheden  og  ikke  efterlever 
den,  er  vort  Liv  —  en  Løgn. 

Den  Mand,  som  har  gjort  Sandheden  til  sit  Motto,  er 
omhyggelig  i  sine  Ord;  han  søger  altid  at  være  nøjagtig 
og  overdriver  ikke.  Han  stadfæster  aldrig  noget  som  en 
Kendsgerning,  som  han  ikke  absolut  er  vis  paa  er  det.  Hvad 
han  siger  har  Oprigtighedens  Klang.  Hvis  han  roser  dig, 
kan  du  modtage  hans  Udsagn  som  fuld  „Netto"  uden  først 
at  maatte  stille  et  Regnestykke  op  for  at  finde  ud  af,  hvor 
meget  du  behøver  at  trække  fra  eller  lægge  til.  Lover  han 
dig  noget,  kan  du  være  absolut  vis  paa,  at  han  vil  holde 
sit  Løfte. 

„Hvad  er  Sandhed?"  Dette  store  Spørgsmaal,  som  Pila- 
tus  stillede  Kristus  for  næsten  to  tusinde  Aar  siden,  er  blevet 
stillet  atter  og  atter  ned  gennem  Tiderne.  Vi  faar  stadigt 
Aabenbaringer  om  Dele  af  den;  Glimt  af  nye  Faser;  men 
aldrig  den  fuldstændige,  endelige  Definition.  Men  hvis  vi 
lever  efter  den  Sandhed,  som  vi  kender,  og  stadigt  søger 
efter  mere  Sandhed,  sætter  vi  os  selv  i  en  saadan  Tilstand, 
at  vi  kan  komme  til  at  kende  Sandheden  i  dens  Fylde. 

Hvilken  af  de  store  Verdensreligioner  indeholder  den 
virkelige,  den  endelige  og  den  fuldstændige  Sandhed?  Vi 
maa  tage  vort  eget  Valg  og  leve  efter  det,  saa  godt  vi 
formaar.  Hver  ny  Sekt,  hver  ny  Religion,  indeholder  i  det 
mindste  et  Stænk  af  Sandhed,  og  det  er  dette,  som  til- 
trækker   Opmærksomheden    og   vinder   Tilhængere.    Dette 

Sennepskorn  af  Sandhed  bliver  ofte  overvurderet  og  for- 
mørker Menneskets  Øjne  for  de  urigtige  Dele  og  Faser  af 
de  forskellige  Religioner.  Sennepskorn  af  Vildfarelse  har 
en  hurtig  Vækst;  men  de  opbruger  deres  Livskraft  og  dør; 
kun  Sandheden  bestaar. 

Mennesket  er  sædvanligvis  loyal  mod  det,  som  det  mest 
begærer.  Den  Mand,  der  lyver  for  at  spare  en  Femøre, 
viser  kun,  at  han  sætter  mere  Pris  paa  en  Femøre  end 
paa  sin  Ære.  Den,  der  opofrer  sine  Idealer,  sin  Sandfærdighed 
og  Karakter  for  Penge  eller  Stilling  er  ikke  ærlig.  Forret- 
ningsmanden, der  lyver,  bedrager  og  tager  Overpris  og 
derpaa  prøver  at  dysse  sin  Samvittighed  til  Ro  ved  at  sige: 
„Det  er  absolut  nødvendigt  at  lyve  i  Forretningslivet"  er 
lige  saa  uærlig  i  denne  sin  Retfærdiggørelse  som  i  sine 
Handlinger.  Han  retfærdiggører  sig  i  Virkeligheden  paa 
samme  Maade  som  Tyven,  der  siger,  at  det  er  nødvendigt 
at  stjæle  for  at  leve.  Den  varige  Fremgang  for  en  Forret- 
ningsmand, for  en  By  eller  for  en  Nation  beror  alene  paa 
Sandheden,  til  Trods  for,  hvad  Kynikere  kan  sige  eller  alle 
de  Undtagelser,  hvis  midlertidige  Sukces  kan  vildlede  os. 
Det  er  kun  Sandheden,  der  vil  bestaa. 

En  Usandhed  kan  bestaa  for  et  Stykke  Tid,  en  Sandhed 
vil  bestaa  for  evigt.  Hvis  alle  Livets  Sandheder  blev  samlet, 
vilde  der  herske  fuldkommen  Harmoni,  fuldkommen  Enig- 
hed; men  hvis  man  fører  to  Usandheder  sammen,  vil  de 
vise  sig  at  være  modstridende  og  vil  søge  at  tilintetgøre 
hinanden. 

Det  er  i  Dagliglivets  Smaabegivenheder,  at  Sandheden 
skulde  være  vor  stadige  Vejleder  og  Inspiration.  Sandheden 
er  ikke  blot  en  Klædning,  vi  skulde  iføre  os  ved  særlige 
Anledninger. 

Den  Mand,  der  glemmer  sine  Løfter,  er  uærlig,  Den  Fader 
eller  Moder,  som  prædiker  Ærlighed  til  sit  Barn,  og  som 
i  Sporvognen  kommer  med  urigtige  Oplysninger  om  Barnets 
Alder,  er  ikke  ærlig.  Den  Mand,  der  opbevarer  sin  Reli- 
gion i  Kamfer  hele  Ugen  og  kun  tager  den  frem  om  Søn- 
dagen, er  ikke  ærlig.  Den,  som  søger  at  faa  den  største 
Løn   for   det   mindst   mulige   Arbejde,   er   ikke  ærlig.  Den 

Mand,  som  maa  synge  Vuggeviser  for  sin  Samvittighed, 
førend  han  falder  i  Søvn,  er  ikke  ærlig. 

Sandhedens  Grundvold  skulde  lægges  i  Barndommen. 
Det  er  da,  at  Forældrene  skulde  indskærpe  deres  Børn  Sandhe- 
dens Principper.  Lad  Barnet  forstaa,  at  „Sandhed  fremfor  alt" 
skulde  være  dets  Motto  i  Livet.  Forældre  skulde  altid  huske, 
at  der  findes  en  Aarsag  bagved  hver  Usandhed,  og  at  det 
er  denne  Aarsag,  der  skulde  fjernes.  Stadigt  at  fortælle 
Barnet,  at  det  ikke  maa  lyve,  er  ikke  gavnligt.  I  Stedet  for 
skulde  man  tilskynde  Barnet  til  at  være  ærligt,  til  at  være 
trofast,  loyal  og  frjgtesløs  for  Sandheden.  Fortæl  det  altid 
om  Storheden  ved  at  have  Mod  til  at  tale  Sandhed,  ved 
at  kunne  efterleve  Sandheden  og  holde  fast  ved  dens  Prin- 
cipper —  saa  behøver  det  aldrig  at  frygte  for  at  blive 
stillet  overfor  nogen  af  Livets  Kriser. 

Forældre  maa  leve  efter  Sandheden,  ellers  vil  Barnet 
ikke  gøre  det.  Det  vil  retfærdiggøre  sine  egne  smaa  Usand- 
heder ved  Paaberaabelse  af  en  eller  anden  lille  hvid  Løgn, 
som  du  kan  have  fortalt  en  besøgende. 

Sandhedens  Magt  hviler  paa  fire  Grundklipper  —  Kær- 
lighed for  Sandheden,  Søgen  efter  Sandheden,  Tro  paa 
Sandheden  og  Arbejde  for  Sandheden. 

Kærlighed  for  Sandheden  er  en  Hunger  efter  den  uden 
nogen  Tanke  for,  hvad  det  kan  koste,  hvad  Opofrelser, 
det  kan  kræve,  hvilke  tidligere  Teorier  og  Livsvaner,  man 
maa  lægge  til  Side.  En  Person  med  Kærlighed  for  Sand- 
heden ser  med  Foragt  paa  at  begaa  noget  lavt,  ligegyldigt 
hvad  han  eller  hun  kan  vinde  derved,  eller  om  saa  hele 
Verden  vilde  billige  Handlingen. 

Den  Mand,  der  har  en  vis  Religion  og  frygter  at  disku- 
tere den,  selvom  den  i  saa  Fald  maaske  vil  vise  sig  at 
være  forkert,  er  ikke  loyal  mod  sin  Tro.  Hvis  han  var  en 
Sandhedssøger,  vilde  han  paa  et  hvilket  som  helst  Tids- 
punkt være  villig  til  at  erstatte  sin  Tro  med  en  højere* 
sandfærdigere  og  bedre. 

At  søge  efter  Sandhed  vil  sige,  at  Personen  ikke  blot 
maa  følge  Sandheden,  som  han  ser  den;  men  at  han  ogsaa, 
saa  vidt  som  han  er  i  Stand  dertil,  maa  undersøge,  om 
hans  Antagelser  er  rigtige.  Loyalitet  mod  gamle  Standarder 

betyder  Stagnation.  De  pløjer  i  Dag  i  Kina;  men  de  bruger 
samme  Slags  Plove  som  for  fire  tusinde  Aar  siden.  Søgen 
efter  Sandhed  er  Fremgang  i  Civilisation  og  Moral.  Me- 
dens det  gør  os  tapre  og  aggressive,  lærer  det  os  ogsaa  at 
være  milde  og  sympatiske  overfor  andre.  Deres  Liv  repræ- 
senterer maaske  en  Fase,  vi  er  kommet  udover  i  vor  Ud- 
vikling eller  en,  vi  vil  naa. 

Tro  paa  Sandheden  er  væsentlig  for  fuldstændig  Fælles- 
skab med  Sandheden.  Personen  maa  have  fuldstændig 
Tillid  til  og  en  Forsikring  om  Retfærdighedens  og  Sand- 
hedens endelige  Sejr.  Andres  Usandheder  vil  aldrig  skade 
os  i  det  lange  Løb;  i  hvert  enkelt  Tilfælde  vil  vi  til  Slut 
blive  renset  derfor. 

Arbejde  for  Sandhedens  Interesser  og  Fremgang  er  en 
nødvendig  Del  af  virkelig  Fællesskab  med  Sandheden.  Den 
bedste  Maade,  hvorpaa  Mennesket  kan  styrke  Sandhedens 
Magt,  er  ved  selv  at  leve  efter  den  i  Tanke,  Ord  og  Ger- 
ning. Lad  os  først  søge  at  være,  førend  vi  begynder  at 
undervise. 

Et  Menneske  kan  ikke  have  Tro  paa  Gud  uden  at  tro 
paa  Sandhedens  endelige  Sejr.  Hvis  du  har  Sandheden 
paa  din  Side,  kan  du  trygt  vandre  gennem  Sladderens  og 
Spottens  mørke  Dale.  Du  kan  med  løftet  Hoved  roligt  se 
enhver  i  Øjnene.  Du  vil  vide,  at  Sandheden  til  Slut  vil 
sejre,  at  Vildfarelse  maa  lade  Vejen  for  Sandhedens  Lys. 
Med  Sandheden  som  din  Vejleder  vil  dit  Indre  brænde  og 
flamme  i  Bevistheden  om  dit  Slægtsskab  med  den  Almægtige, 
og  alle  Prøver,  Sorger  og  Lidelser  vil  svinde  hen  ligesom 
midlertidige   skadelige  Syner  i  en  Drøm. 

(Fra  "The  Power  of  Truth",  1.  Kapitel). 

FRAFALDET. 

Af  Ældste  Nephi  Jensen. 


Ingen  hader  Joseph  Smiths  Navn  mere  end  Gejstligheden. 
Hvordan  kan  det  være?  Dette  er  et  interessant  Spørgsmaal. 
Svaret  paa  det  vil  De  finde  i  Joseph  Smiths  radikale  Er- 
klæringer. Profeten  erklærede  dristigt,  at  Gud  havde  kaldet 
ham  til  at  gengive  Jesu  Kristi  sande  Evangelium.  Denne 
dristige  Erklæring  antyder,  at  Kristi  sande  Evangelium  har 
været  borttaget  fra  Jorden.  Den  Tanke,  at  det  sande  Evan- 
gelium ikke  skulde  have  været  i  Verden  i  Begyndelsen  af 
det  nittende  Aarhur.drede,  er  meget  offensiv  for  Gejstlig- 
heden, fordi  det  antyder,  at  de  er  uden  guddommelig 
Myndighed,  og  at  de  ikke  forkynder  det  sande  Evangelium. 
Dette  er  Grunden  til  deres  Had  mod  Joseph  Smith. 

Den  Erklæring,  at  der  skulde  have  været  et  fuldstændigt 
Frafald  fra  Kristi  Kirke,  er  meget  ubehagelig  for  Nutidens 
kristne.  Den  bliver  imidlertid  fuldt  understøttet  af  Bibelens 
Profetier  og  den  kristne  Religionshistorie. 

Eudogsaa  det  gamle  Testamentes  Profeter  forudsaa  det 
aandelige  Mørke,  som  svøbte  sig  over  Jorden  efter  Meste- 
rens Bortgang.  Esajas  profeterede: 

»Thi  Landet  er  besmittet  for  dets  Indbyggeres  Skyld;  thi  de 
have  overtraadt  Love,  forvendt  Skikke,  gjort  den  evige  Pagt  til 
intet.  Derfor  fo  lærer  Forbandelsen  Landet  og  de,  som  bo  deri, 
maa  bøde;  derfor  hensvindc  de,  som  bo  i  Landet,  og  der  bliver 
kun  faa  Mennesker  tilovers«.  —  Esajas  24:  5-6. 

Det  er  tydeligt,  at  disse  Ord  henviser  til  Begivenheder, 
som  fandt  Sted  efter  Profeten  Esajas'  Tid.  En  Del  af  Pro- 
fetien er  i  Virkeligheden  ikke  blevet  opfyldt  endnu  i  vore 
Dage  Jordens  Indbyggere  er  endnu  ikke  blevet  opbrændte. 
Yderligere  kunde  „den  evige  Pagt"  ikke  blive  brudt  førend 
Kristi  Komme.  For  „den  evige  Pagt"  er  det  evige  Evan- 
gelium. Det  blev  skænket  Verden  i  Tidernes  Midte  gennem 
Jesu  Kristi  personlige  Administration.  Den  mosaiske  Pagt 
var  kun  af  midlertidig  Gyldighed.  Paulus  fortæller  os,  at 
den   var   „en    Tugtemester  til  Kristus".  (Gal.  3.  Kap.)  I  sit 

Brev  til  Hebræerne  forklarer  Paulus  os  paa  en  særdeles 
tydelig  Maade,  at  „den  evige  Pagt"  er  Frelsens  Evangelium. 
Han  fortæller  os,  at  „gennem  den  evige  Pagts  Blod  blev 
de  Hellige  fuldkommengjorte  i  hver  god  Gerning".  (Hebr. 
13:  20). 

Esajas  forudsaa,  at  den  evige  Pagt  vilde  blive  brudt, 
og  at  Evangeliets  Ordinancer  vilde  blive  forandret. 

Apostlen  Paulus  forudsagde  ogsaa  meget  tydeligt  de 
kristnes  Afvigelse  fra  Sandheden.  I  det  første  Kapitel  i  sit 
andet  Brev  til  Thessalonikerne  taler  han  om  Jesu  Kristi 
herlige  andet  Komme.  Han  siger: 

»Og  eder,  som  trænges  Hvile  med  os  ved  den  Herre  Jesu  Aaben- 
barelsc  fra  Himlen  med  sin  Krafts  Engle,  med  Lueild,  naar  han 
tager  Hævn  over  dem,  som  ikke  kende  Gud,  og  over  dem,  som 
ikke  lyde  vor  Herre  Jesu  Evangelium,  de,  som  jo  skulde  lide 
Straf,  evig  Undergang  bort  fra  Heirens  Ansigt  og  fra  hans  Vældes 
Herlighed,  naar  han  kommer  for  paa  hin  Dag  at  herliggørcs  i 
sine  hellige  og  beundres  i  alle  dem,  som  have  troet;  thi  troet 
blev  vort  Vidnesbyrd  til  eder«.  —  II.  Thes.  1:  7-10. 

„Frafaldet",  som  Paulus  omtaler,  var  allerede  begyndt 
paa  Paulus'  Tid.  Paulus  siger  i  sit  Brev  til  Gaiaterne: 

»Jeg  undrer  mig  over,  at  I  saa  snart  lader  eder  fore  bort  fra 
ham,  som  kaldte  eder  til  Kristi  Naade  hen  til  et  andet  Evange- 
lium; hviiket  dog  ikke  er  et  andet;  men  det  er  kun  nogle,  som 
forvirre  eder  og  ville  vende  op  og  ned  paa  Kristi  Evangelium. 
Men  selvom  vi  eller  en  Engel  fra  Himlen  forkynder  eder  Evan- 
geliet anderledes,  end  vi  have  forkyndt  det,  han  være  en  For- 
bandelse!« —  Gal.  1:  6-8. 

Judas  bærer  Vidnesbyrd  om  den  samme  sørgelige  Kends- 
gerning. (Judas  4.) 

Den  kristne  Kirkes  Historie  skaffer  os  det  mest  afgørende 
Bevis  paa,  at  der  har  fundet  et  fuldstændig  Frafald  Sted 
fra  den  sande  kristne  Religion.  Kristus  underviste  os  om 
Tro  paa  Gud  som  den  store  Kraft,  gennem  hvilken  Men- 
neskene kan  erholde  alle  aandelige  Velsignelser.  Han  ind- 
skærpede sand  Omvendelse  som  Midlet  til  at  forædle  Men- 
neskesjælen. Han  beskikkede  Neddyppelsesdaaben  som  en 
Lydighedspagt,  der  bragte  Syndsforladelse.  Han  indstiftede 
Haandspaalæggelse,  ved  hvilken  Aandens  Forjættelser  bliver 
meddelt  den  døbte  troende. 

Ikke   fire   hundrede  Aar  efter  den  kristne  Religions  Ind- 

stiftelse  af  Jesu  Kristus  var  alle  disse  smukke  Principper 
forvanskede,  og  de  hellige  Ordinancer  var  „forandiede", 
som  Esajas  forudsagde,  de  vilde  blive  det.  Tro  paa  Reli- 
kvier og  Helgenbilleder  tog  Pladsen  for  levende  Tro  paa 
Gud.  Bodsøvelser  tog  Pladsen  for  sand  Omvci.delse.  Det 
blev  tilladt  Overtrædere  at  udføre  visse  kunstfærdige  Bods 
handlinger  i  Stedet  for  at  rense  deres  Hjerte  for  Synd. 
Bestænkelsesdaaben  tog  Neddyppelsesdaabens  Plads.  Daabs 
ordinancen  mistede  sin  oprindelige  Mening  og  Betydning. 
Den  blev  nu  administreret  som  Forladelse  for  Adams  Synd 
og  ikke  for  de  personlige  Synder.  Haandspaalæggelse  for 
den  Helligaands  Gave  blev  ikke  længere  meddelt  den 
døbte. 

Jesus  Kristus  indstiftede  en  Kirke  med  Apostle  og  Pro- 
feter som  dens  Overhoved.  Under  disse  guddommeligt  be- 
skikkede Mænds  Administration  blev  den  Helligaands 
Gaver  og  Velsignelser  manifesteret.  De  blev  ledet  gennem 
Inspiration  De  modtog  Aabenbaringer.  De  forudsagde 
fremtidig  Manifestation  af  den  profetiske  Gave.  De  udførte 
Mirakler.  Men  ved  Overtrædelse  forandrede  denne  Tinge- 
nes Orden  sig.  Profeterne  og  Apostlene  blev  afskaffet.  Uin- 
spirerede Mænd  tog  deres  Plads.  Aandens  mirakuløse 
Kræfter  blev  ikke  længere  manifesteret  i  Kirken. 

Hele  den  kristne  Kirkes  Historie  viser,  at  de  vildledte 
kristne  overtraadte  Evangeliets  Love.  De  forandrede  Ordi- 
nancerne.  De  brød  den  evige  Pagt. 

Frafaldet  fra  den  sande  Religion  var  saa  fuldstændig  og 
universal,  at  Nutidens  lærde  Teologer  har  baaret  Vidnes- 
byrd om  denne  sørgelige  historiske  Kendsgerning.  John 
Wesley  siger  i  sin  94.  Prædiken,  at  Aarsagen  til,  at  disse 
Gaver  ikke  længere  findes  i  Kirken,  er  den,  at  Kærligheden 
er  blevet  kold  hos  mange,  og  at  de  kristne  igen  er  blevet 
hedenske  og  kun  har  en  død  Formel  tilbage".  Dr.  Smith 
siger  i  sin  Bibelordbog  (Side  163).  „Vi  maa  ikke  forvente 
at  se  den  hellige  Skrifts  Kirke  virkelig  eksistere  i  dens  Fuld- 
kommenhed paa  Jorden.  Den  findes  her  ikke  fuldkommen 
hverken  i  samlede  Fragmenter  af  Kristendommen  eller  i 
nogen  af  disse  Fragmenter". 

Dr.    Adam    Clark    siger   i    sine    Kommentarer  (Side  452) 

om  det  fjerde  Kapitel  af  Efeserbrevet;  „Alle  disse  Embeds- 
mænd og  Gaverne  og  Gunstbevillingerne  meddelt  dem 
blev  anset  for  nødvendige  for  Kirkens  Ledere.  De  samme 
Embedsmænd  og  Gaver  er  endnu  nødvendige,  og  Gud  giver 
dem;  men  de  kender  ikke  deres  Plads". 

Siden  den  sidste  Verdenskrig  har  det  været  almindeligt 
at  kunne  læse  Bemærkninger  angaaende  den  kristne  Reli- 
gions Fald.  L.  P.  Jacks,  Redaktør  for  „Hibbard  Journal", 
og  en  af  vor  Tids  store  Lærde,  udgav  for  nyligt  et  Bro- 
chure  om  „Den  kristne  Religions  mistede  Straaleglans". 
Selve  Titelen  antyder,  at  der  har  været  en  Afvigen  fra  det 
sande  Evangelium.  En  af  den  kristne  Religions  Kritikere 
sagde  under  Verdenskrigen:  „Kristendommen  har  fejlet". 
Mr.  G.  K.  Chesterton,  en  stor  britisk  Skribent,  svarede: 
„Kristendommen  har  ikke  fejlet;  den  er  blevet  fundet  van- 
skelig og  lagt  til  Side".  Pastor  P.  Gavan  Duffy  har  kla- 
gende stillet  Spørgsmaalene:  „Hvor  findes  den  gamle  aan- 
delige  Magt  i  Dag?  Hvornaar  gik  den  tabt?  Hvorledes 
gik  den  tabt?  Kan  den  blive  gengivet?" 

Mormonismen  har  et  Svar  til  alle  Pastor  Duffy's  ram- 
mende Spørgsmaal.  Den  gamle  aandelige  Magt  blev  bort 
taget  fra  Jorden  nogle  faa  Aarhundreder  efter  Kristi  Kors- 
fæstelse. Den  „gik  tabt",  fordi  de  kristne  faldt  i  Overtrædelse 
og  afveg  fra  Sandheden.  Til  Pastor  Duffy's  Spørgsmaal, 
om  „den  gamle  aandelige  Magt"  kan  blive  genvundet, 
svarer  vi,  at  den  er  blevet  genvundet.  Kristi  sande  Evan- 
gelium er  blevet  gengivet  til  Jorden.  En  Kirke  med  Apostle 
og  Profeter  er  blevet  genoprettet.  I  denne  Kirke  findes 
„den  gamle  aandelige  Kraft"  —  Inspiration,  Aabenbaring, 
Profeti,  Drømme,  Helbredelse  og  Tungemaalsgaven. 

„Den  kristne  Religions  mistede  Straaleglans"  er  blevet 
gengivet.  Den  Tro,  som  Jesus  forkyndte,  er  paany  blevet 
tændt  i  gode  Mænds  og  Kvinders  Hjerter.  Gennem  denne 
levende  Tros  Kraft,  er  Evangeliets  Herlighed  og  Magt 
blevet  gengivet  Verden. 

Har  vor  Kirke  Monopol  paa  al  Sandhed? 

Af  Dr.   John    A.    Widtsoe. 


At  have  Monopol  paa  Sandheden  vil  sige  det  samme  som 
at  eje  al  tilgængelig  Sandhed,  og  det  udelukker  de,  som 
som  ikke  staar  tilsluttet  Kirken,  fra  at  være  i  Besiddelse  af 
eller  drage  Nytte  af  Sandheden. 

Intet  er  mere  fjernt  fra  Kirkens  Lære  end  netop  dette. 
Helt  fra  Profeten  Joseph  Smiths  Dage  er  det  blevet  lært,  at 
Sandhedens  Lys  skinner  for  enhver,  som  er  født  paa  denne 
Jord.  Alle,  som  søger  efter  Sandhed,  kan  finde  den,  enten 
indenfor  eller  udenfor  Kirken.  Saadanne,  som  søger  alvorligt 
efter  Sandheden  i  Bøger,  Laboratorier  eller  ude  i  Naturen, 
vil  høste  deres  Belønning  fra  Sandhedens  uudtømmelige 
Kilde,  for  dens  Ophavsmand  er  gavmild.  Frem  for  alt  fremholder 
Kirken,  at  Menneskene  altid  maa  fortsætte  at  søge  efter 
Sandhed,  for  eftersom  Sandheden  vokser  blandt  Menneskene, 
vil  deres  Lykke  blive  større. 

Der  findes  imidlertid  mange  Slags  Sandheder.  En  Del 
Sandhed  findes  i  naturvidenskabelige  Love,  som  gaar  ud  paa 
at  bestemme  Forholdene  paa  Jorden  og  i  Himmelrummet. 
Det  er  værdifuld  Kundskab,  som  har  givet  Menneskeheden 
mange  af  dens  materielle  og  aandelige  Velsignelser,  —  og 
det  er  Opdagelsen  af  saadanne  Sandheder,  som  har  skabt 
vor  nuværende  Civilisation  med  alle  dens  Goder. 

Men  der  findes  en  mere  ophøjet  Sandhed,  som  angaar 
selve  Individet;  det  vil  sige  Menneskets  Maade  at  bruge  den 
Kundskabsgave  paa,  som  det  har  modtaget.  Der  er  Sandhe- 
der, som  lærer  os  om  Gud  i  Himlen  og  Menneskets  Slægts- 
skab  med  dets  guddommelige  Fader,  —  Sandheder,  som  for- 
klarer Fortidens  Mysterier,  viser  os  Hensigten  med  vort 
Jordeliv  og  fortæller  os  paa  Forhaand  om  Menneskets  frem- 
tidige Bestemmelsessted,  —  Sandheder,  som  hvis  Mennesket 
tilegner  sig  dem,  vil  sætte  det  i  Stand  til  stadigt  mere  at 
blive  Gud  lig. 

Denne  sidste  Slags  Sandhed  danner  Frelsensplanen,  saa- 
dan  som  den  fremsættes  i  Jesu  Kristi  Evangelium.  Evangeliet 


131 

er  et  Produkt  af  Guds  Aand  og  Vilje.  Det  lærer,  at  der  er 
guddommelig  Hensigt  med  alt  i  Universet,  og  den  omfatter 
alle  Kendsgerninger,  Love  og  Principper  og  opmuntrer  Na- 
turens Arbejde.  Saaledes  bliver  Evangeliet  i  dets  Helhed 
Sandhedens  Hus,  og  indenfor  dets  Ramme  kan  al  Sandhed 
finde  sin  Plads.  Som  Sandhedens  Hjem  gør  Evangeliet  Krav 
paa  al  Sandhed,  og  sætter  den  i  det  rette  Lys  med  Hensyn 
til  Menneskets  nuværende  og  fremtidige   Velfærd. 

Evangeliets  Sandheder,  saavel  som  alle  andre  Sandheder, 
er  tilgængelige  for  alle  Mennesker.  Ja,  maaske  ejer  alle  Men- 
nesker en  Del  af  denne  gi  undlæggende  Kundskab  for  deres 
sociale  Velfærd.  I  enhver  Kirke,  som  bekender  Tro  paa  Gud, 
findes  der  sikkert  en  Del  af  denne  mere  ophøjede  Sandhed. 
—  Dette  er  De  Sidste  Dages  Helliges   Lære. 

Evangeliet  paa  Jorden  er  imidlertid  underkastet  Guds  Her- 
redømme. Han  lod  Menneskene  komme  ned  paa  Jorden  og 
gav  dem  Evangeliet.  Han  har  vogtet  over  Menneskenes  Børn 
gennem  alle  Tider  og  fra  Tid  til  anden  genoprettet  sin  Kirke, 
fordi  Menneskenes  Frafald  har  gjort  det  nødvendigt.  For  at 
finde  Kirken,  som  ejer  denne  Myndighed,  er  den  fuldkomne 
og  fuldstændige  Kristi  Kirke,  og  der  kan  ikke  være  mere 
end  en  saadan. 

Jesu  Kristi  Kirke  af  Sidste  Dages  Hellige  ejer  al  Sandhed, 
som  staar  i  Forbindelse  med  Jesu  Kristi  sande  Evangelium, 
den  guddommelige  Frelsensplan  og  Retten  til  at  staa  frem  i 
Guds  Navn  og  opbygge  hans  Kirke  paa  Jorden.  Der  er  ikke 
mere  end  eet  Evangelium,  —  der  er  ikke  mere  end  eet 
Præstedømme,  og  der  er  heller  ikke  mere  end  een  Kirke, 
som  er  i  Besiddelse  af  Evangeliets  Sandhed.  Det  er  kun  i 
denne  Forstand,  at  Kirken  gør  Krav  paa  at  eje  hele  den 
fundamentale  Sandhed,  som  er  nødvendig  for  at  opnaa  cele- 
stial  Herlighed  i  Guds  Rige.  Den,  der  vil,  kan  jo  gerne  kalde 
det  for  Monopol.  I  Ydmyghed  og  Taknemlighed,  og  i  fuld 
Vished  om  det  høje  Hverv  og  umaadelige  Ansvar,  forsøger 
Kirken  at  bringe  alle  Mennesker  til  fuld  Forstaaelse  af  det, 
som  leder  dem  til  evig  Udvikling  i  Guds  Nærværelse. 

KYSKHED 

af  Præsident  J.   Reuben   Clark. 


SKyskhed  er  fundamental  for  vort  J?iv  og  for  vor  Civilisa= 
tion.  SHvis  tftacen  bliver  ukysk,  vil  den  forgaa.  °Vi  maa 
undervise  vor  Ungdom  som  £)uds  Bern,  Væsener,  der  er 
bestemt  til  at  leve  gennem  al  Svighed,  og  klart  og  tyde= 
ligt  fortælle  dem,  at  £}uds  og  ^Menneskenes  JCove  kræver, 
at  de  skal  være  kyske.  oCærer  vi  ikke  vor  cCIngdom  dette, 
vil  vi  ødelægge  den. 


Jeg  ønsker  at  sige  nogle  faa  Ord  til  Forældre,  Lærere  og 
Lærerinder  og  Kirkens  Ungdom  angaaende  en  Lov,  som  for 
mig  synes  at  være  af  vidtstrakt  Betydning. 

Paa  Sinai  Bjerg  modtog  Moses  Budet:  »Du  skal  ikke  be- 
drive Hor«.  Mesterens  mest  vanærende  Beskyldning  mod  Jø- 
derne paa  hans  Tid  var  »en  horagtig  Generation«.  I  vore 
Dage  har  Herren  sat  Hor  og  Utugt  Side  om  Side.  Begge 
er    store    Synder. 

Kirken  har  fra  dens  Begyndelse  kun  fremsat  een  Standard 
for  dens  Medlemmer,  Mænd  saavel  som  Kvinder,  absolut 
Afholdenhed  indtil  Indgaaelsen  af  lovmæssigt  Ægteskab. 
Der  findes  ingen  Undtagelse,  Mennesket  er  en  biologisk 
Enhed,  et  Dyr;  men  det  er  mere  end  dette,  det  er  et  Tem- 
pel for  en  udødelig  Aand.  Denne  Aand  kan  blive  besmittet 
af  Kødet,  og  dette  sker,  naar  Kyskhedens   Love  brydes. 

Selve  vor  Civilisation  er  grundet  paa  Kyskhed,  Ægteskabets 
og  Hjemmets  Hellighed.  Ødelæg  disse  Standarder,  og  det 
kristne   Menneske  bliver  et  Umenneske. 

For  De  Sidste  Dages  Hellige  varer  Familieforholdet  gen- 
nem Evigheden.  Det  er  den  mest  ophøjede  og  helligste  For- 
bindelse, vi  kender.  Hos  den  kyske  og  rene  unge  Mand  og 
Kvinde,  der  begynde  at  bygge  et  Hjem,  findes  der  en  Tillid, 
en  uudsigelig  Glæde,  en  guddommelig  Harmoni,  som  ikke 
kan  sammenlignes  med  nogen  anden  Glæde  i  Livet.  Arven 
af  en  saadan  Start  er  et  Liv  i  Retfærdighed,  et  Liv,  der 
stræber  fremad  og  opad. 

For  de  ukyske,  der  indgaar  Ægteskab,  ligger  der  derimod 

enten  et  Liv  fuld  af  Mistro,  Mangel  paa  Tillid  og  Lykke, 
som  i  mange  Tilfælde  ender  med  Skilsmisse,  eller  et  Liv 
med  tilfældige  seksuelle  Forbindelser,  der  ender  med  Syg- 
dom, Skam  og  Elendighed.  Udsvævelse  har  aldrig  født  no- 
get godt. 

Kyskhed  er  fundamental  for  vort  Liv  og  vor  Civilisation. 
Hvis  Racen  bliver  ukysk,  vil  den  forgaa.  Umoralskhed  har 
været  Hovedaarsagen  til  Ødelæggelsen  af  de  svundne  Tiders 
mægtige  Nationer.  Den  vil  bringe  Nutidens  mægtige  Nati- 
oner til  Fald. 

Enhver,  der  lærer  og  underviser  vor  nuværende  Ungdom, 
maa  lære  den  at  afstaa  fra  Ukyskhed.  Vi  maa  omgive  vor 
Undervisning  med  passende  og  tilbørlig  Reservation  og  Ær- 
barhed. Vi  maa  lære  vor  Ungdom  som  Guds  Børn,  Væsener, 
der  er  bestemt  til  at  leve  gennem  al  Evighed,  og  klart  og 
tydeligt  fortælle  dem,  at  Guds  og  Menneskets  Love  forlanger, 
at  de  skal  være  kyske  og  rene.  Lærer  vi  ikke  vor  Ungdom 
dette,  vil  vi  fordærve  den  og  bringe  større  Fordømmelse 
over  os  selv,  end  vi  er  i  Stand  til  at  fatte. 

Hvad  jeg  har  sagt,  gælder  enhver  Fader  og  Moder.  Hvor- 
ledes kan  vi  møde  vor  Skaber,  dersom  vi  ikke  giver  vore 
Børn  den  rette  Undervisning  i  denne  Henseende.  Lad  ingen 
af  os  begaa  den  Fejl  at  tro,  at  vore  Børn  ikke  kan  falde 
for  nogen  Fristelse.  Dette  er  en  blind  Illusion  og  en  Snare. 
Hver  Fader  og  Moder,  hver  Søster  og  Broder  skulde  Dag 
og  Nat  være  paa  Vagt,  saa  at  deres  kære  ikke  bliver  Offer 
for  Utugt. 

I  unge,  maa  jeg  oprigtigt  og  indtrængende  bede  jer  om 
at  være  kyske.  Tro  mig,  naar  jeg  siger,  at  Kyskhed  er  mere 
værd  end  selve  Livet.  Dette  lærte  mine  Forældre  mig;  det 
er  sandt.  Det  er  bedre  at  dø  kysk  end  at  leve  som  en  ukysk. 
Vor  Sjæls  Frelse  afhænger  af,  om  vi  holder  denne  Lov. 

Tro  mig,  naar  jeg  siger,  at  den  Mand  eller  Kvinde,  ung 
eller  gammel,  som  for  Belønning  for  dit  Venskab  kræver,  at 
du  skal  opgive  dine  retfærdige  Standarder,  ikke  er  den  Pris 
værd,  som  han  torlanger.  Du  kan  ikke  stole  paa  dette  Ven- 
skab. Venskab  har  aldrig  været  og  vil  aldrig  blive  et  Pro- 
dukt af  Uretfærdighed. 

Jeg  beder  I  unge  Kvinder  tro  mig,  naar  jeg  siger,  at  enhver 

ung  Mand,  som  forlanger,  at  I  skal  opofre  jeres  Dyd  som 
Pris  for  hans  Kærlighed,  er  aandelig  uren.  Hans  Kærlighed 
bliver  til  Aske  ved  din  Eftergivenhed;  den  vil  føre  dig  ned 
i  Skam  og  Elendighed;  og  ofte  vil  den  forbande  dig  med 
en   frygtelig  Sygdom. 

Til  I  unge  Mænd  siger  jeg,  at  enhver  Kvinde,  der  kommer  og 
tilbyder  sig  udenfor  det  lovmæssige  Ægteskab,  er  en  Skøge. 

Herren  har  i  vore  Dage  sagt:  »For  jeg  Herren  kan  ikke 
se  paa  Synd  med  den  ringeste  Eftergivenhed«.  Og  til  Moses 
sagde  han,  at  intet  urent  kan  bo  i  Guds  Rige  eller  i  hans 
Nærhed. 

Ungdom,  lad  eder  ikke  vildlede.  Vær  tapre.  Gud  lever. 
Vi  har  modtaget  Evangeliet  eller  Frelsensplanen.  Følg  dets 
Sti,  der  fører  til  evigt  Liv.  »Og  dette  er  det  evige  Liv,  at 
de  kender  dig,  den  eneste  sande  Gud  og  den,  du  udsendte, 
Jesus  Kristus«. 

Maa  Herren  skænke  os  sin  Aand,  saa  hver  Mand  og  Kvinde, 
hver  Dreng  og  Pige  maa  forstaa  Nødvendigheden  af  at  efter- 
leve Kyskhedens  Lov,  er  min  Bøn  i  Jesu  Kristi  Navn.  Amen. 


Hvorfor  -  ? 


Hvorfor  gaa  i  Søndagsskole?  H  vor  for  gaa  til  Møde? 
Disse  og  lignende  »Hvorfor«  har  sikkert  de  fleste  af  os  mødt 
i  vor  daglige  Omgang  med  Mennesker,  det  være  sig  saavel 
i  som   udenfor  Kirken. 

Hvorfor  dette?   og  hvorfor  hint? 

Dette  lille  og  tilsyneladende  ubetydelige  Ord  »Hvorfor« 
rummer  dog  i  mange  Tilfælde  en  Verden  af  Problemer,  og 
fremsættes  af  mange  Mennesker  baade  i  Tide  og  Utide,  be- 
vidst og  ubevidst.  Det  kan  klinge  blidt  og  sørgmodigt  i  vore 
Øren,  men  lige  saa  diametralt  modsat  skarpt  og  paagaaende, 
og  da  det  ikke  altid  fremsættes  med  lige  stor  Omtanke,  bliver 
Resultatet  meget  ofte,  at  mange  af  disse  »Hvorfor«  forbliver 
ubesvarede  og  afføder  paa  den  Maade  nye   »Hvorfor«. 

En  bestemt  Kategori  af  Mennesker,  som  paa  andre  Om- 
raader  ellers  kan  være  meget  tolerante,  har  for  Vane  i  Sam- 
tale og  Diskussion  altid  at  være  parat  med  et  »Hvorfor«. 
Disse  Mennesker  er  som  Regel  altid  Tvivlere,  hvis  Tro  endnu 

ikke  er  bleven  levendegjort,  men  befinder  sig  i  en  mærkelig 
uvirksom  Tilstand;  de  tvivler  om  alt  og  alle  undtagen  netop 
paa  deres  egne   personlige  Postulater. 

Hvorfor  Mormonisme?  —  Hvorfor  Joseph  Smith?  —  Hvorfor 
er  Daab  nødvendig!  —  Hvorfor  tillader  Gud  at  dette  eller 
hint  sker?  o  s.v.   o  s.v.   — 

Disse  og  mange  andre  Spørgsmaal  angaaende,  hvad  vi  skal 
gøre  for  at  opnaa  Frelse  og  Ophøjelse  i  Guds  Rige,  kan  vi 
faa  besvaret  gennem  Jesu  Kristi  Evangelium,  men  det  er  ikke 
alle  »Hvorfor«  vi  faar  Svar  paa  i  denne  Tilværelse,  hvad  enten 
det  gælder  det  Forbigangne,  det  Nuværende  eller  det  Til- 
kommende, men  en  Gang  vil  vi  faa  Svar  —  en  Gang  vil  vi 
forstaa. 

Men  for  nu  at  vende  tilbage  til  Udgangspunktet:  Hvorfor 
gaa  i  Søndagsskole?  —  Hvorfor  gaa  til  Møde?  da  er  dette 
»Hvorfor«  saare  let  at  besvare,  thi  det  at  isolere  sig  selv 
fra  Kirken,  Organisationerne  eller  Møderne  i  det  hele  taget, 
er  en  meget  alvorlig  Sag  og  kan  let  komme  til  at  betyde 
det  samme  som  at  lukke  af  for  det  Lys,  som  maaske  en 
Gang  skinnede  klart  for  os  og  derved  foraarsager,  at  vi  lidt 
efter  lidt  vil  befinde  os  i  et  aandeligt  Mørke,  hvorfra  det  er 
meget  vanskeligt  at  finde  Vej  ud. 

Meget  af  dette,  som  her  er  omtalt,  har  uden  Tvivl 
sin  største  Aarsag  i,  at  Sabbaten  ikke  helligholdes,  da  vi 
tror  at  Helligholdelse  af  Sabbaten  hår  en  overordentlig  stor 
Betydning  for  alle  Mennesker,  da  det  var  et  af  Lovens  Bud 
til  det  gamle  Israel:  »Kom  Sabbaten  ihu,  at  Du  holder  den 
hellig«.  Og  vi  tror,  at  dette  Bud   fremdeles  staar  ved  Magt. 

I  Søndagsskolen  udvides  vor  aandelige  Horisont,  vor  Tro 
levendegøres  og  formedelst  denne  lægges  her  den  Grund- 
vold, hvorpaa  vi  skal  bygge  videre. 

Det  bør  derfor  være  indlysende  for  alle,  at  en  ideel  Over- 
holdelse af  Sabbaten  begynder  i  Søndagsskolen. 

Th.  Bregentoft. 

Fra  Missionsmarken. 


^Dødsfald: 

Fredag  den  22.  August  1941  afgik  en  af  vore  gode  og  trofaste  ældre 
Brødre,  Anders  Kruse,  Mols  ved  Døden.  Kun  atten  Aar  gammel  tilslut- 
tede Brd.  Kruse  sig  Kirken,  idet  han  blev  døbt  af  Ældste  Wilhelm  Jensen 
i  November  1885.  En  Aarrække  opholdt  Broder  Kruse  sig  i  Amerika, 
hvor  han  blev  ordineret  fil  Halvfjerds;  men  sine  sidste  Aar  tilbragte  han 
paa  Halvøen  Djursland.  Broder  Kruse  var  en  fin  og  nobel  Sidste  Dages 
Hellig,  kendt  og  afholdt  af  alle,  der  kendte  ham. 

Ære  være  hans  Minde! 

Det  er  med  Sorg  at  København  Gren  maa  meddele,  at  en  af  vore 
kendte  og  trofaste  yngre  Søstre,  Olga  Strømberg,  Lørdag  den  6.  Septem- 
ber 1941  afgik  ved  Døden,  efterladende  sig  Mand  og  tre  Børn.  Str. 
Strørnberg  var  en  ivrig  og  nidkær  Sandhedens  Forkæmper,  som 
har  ydet  en  stor  Indsats  for  Søndagsskolens  og  Primaryforeningens  Sag. 

Ære  være  hendes  Minde! 

Vi  beder  Herren  velsigne  og  trøste  de  efterladte  i  denne  Sorgens  Time. 

Sryllup: 

Broder  Jes  P.  Jessen  og  Søsier  Anna  Streletz,  Gobenstrasse  1,  Hanno- 
ver, blev  i  August  viet  i  Hannover.  Bopæl:  Odense. 

Vi  ønsker  Brudeparret  hjeitelig  til  Lykke. 

